Қарағандыдағы ұшақтың құлауына құстар кінәлі
"Қарағандыдағы ұшақтың құлауына құстар кінәлі" | "https://abai.kz/post/132170"
TITLE: Қарағандыдағы ұшақтың құлауына құстар кінәлі
URL: https://abai.kz/post/132170
META: "Қарағандыдағы ұшақтың құлауына құстар кінәлі" | "https://abai.kz/post/132170"
DATE: 21.04.2021
AUTHOR(s): Abai.kz
TOTAL WORDS: 81
TEXT: Қорғаныс министрлігі Қарағанды облысында құлаған ұшаққа қатысты сұрақтарға жауап берді. Министрлік ұшақтың құлау себебін анықтау үстінде. Арнайы құрылған комиссия түрлі болжамдарды тексеріп жатыр. "Соның ішінде Су-30СМ ұшағы бір топ құспен соғылып, апатқа ұшырауы мүмкін деген болжам барынша шынайылыққа жақын" дейді мамандар. "Апат болған аймақтан оннан астам құстың бөлшектенген денесі табылған. Қазір құстардың ұшып келу науқаны екенін ескерсек, бұл болжам шындыққа саяды" дейді сарапшылар. Әлемдегі әуе апаттарының 20% құстардың кесірінен болады. Әуеде құстар ұшақпен соқтығысып, қозғалтқышты істен шығарып, апатты жағдай тудырады. Abai.kz
